15.02.2023

Talsu novada pašvaldībā no 2018.gada augusta – 2019.gada oktobrim tika īstenots projekts Nr.EKII-2/11 **“**Siltumnīcefekta gāzu emisiju samazināšana Talsu Galvenās bibliotēkas ēkā Brīvības ielā 17A, Talsos**”.**

Projekta mērķis ir oglekļa dioksīda emisiju samazināšana, veicot esošās ēkas pārbūvi par zema enerģijas patēriņa ēku. Pēc projekta īstenošanas katru gadu Talsu Galvenās bibliotēkas ēka samazinās CO2 izmešus vismaz par 103 356 kilogramiem gadā.

2023.gada 8.februārī Talsu Galvenā bibliotēka organizēja Talsu novada bibliotekāru semināru. Seminārā piedalījās Talsu novada pašvaldības Attīstības plānošanas un projektu vadības nodaļas vadītāja Jolanta Skujeniece, kura informēja par “Projektu iesniegšanas iespējām – teoriju un praksi”. Seminārā tika stāstīts arī par Talsu Galvenās bibliotēkas projekta sagatavošanu, ieviešanu, energoefektivitātes principiem. Ēkā ir ieviesti energoefektivitātes principi, šos rādītājus izdodas sasniegt pateicoties mūsdienīgiem būvniecības materiāliem, jaunākajiem risinājumiem dažādu darbu veikšanas procesos, kā arī projektā paredzēto apkures iekārtu, ventilācijas iekārtu un rekuperācijas iekārtu darbībai. Ēka tika pārbūvēta, lai nodrošinātu mūsdienīgas bibliotēkas telpas, ko ilgtermiņā varēs izmantot ikviens iedzīvotājs.

Projekta mērķis tiek sasniegts - samazināt CO2 izmešus par 103 356 kg CO2/gadā.

https://www.talsubiblioteka.lv/februara-metodiskas-dienas-seminars-bibliotekariem/

*Sanda Ķiršakmene*

*Attīstības plānošanas un projektu vadības nodaļas*

*Projektu vadības daļas projektu vadītāja*

